section_heading: Sezona 2003./04.
paragraph_text: U svom debiju protiv Sacramento Kingsa, LeBron je upisao 25 poena, 9 asistencija, 6 skokova i 4 ukradene lopte, šutirajući 60% iz igre. Nakon utakmice novinari su ga upitali poput koga bi on htio igrati, a on je odmah odgovorio poput Jasona Kidda. Nakon postizanja rekordnih 41 poena protiv Netsa, LeBron je postao najmlađi igrač koji je to uspio ostvariti. Tijekom sezone prosječno je bilježio 20,9 poena, 5,5 skokova i 5,9 asistencija, te je izabran za novaka godine. Tim priznanjem je postao prvi Cavs, ali i najmlađi igrač u povijesti kojemu je to uspjelo. Pridružio se Oscaru Robertsonu i Michaelu Jordanu kao jedinim igračima koji su u "rookie" sezoni imali prosjek veći od 20 poena, 5 skokova i 5 asistencija. Cavsi su sezonu završili s omjerom pobjeda i poraza od 35-47, ali nisu uspjeli ući u doigravanje.